Peste 200 de participanți au fost prezenți în weekend la „Maratonul Râșcăi - pedalează pentru educație și sănătate”, eveniment caritabil organizat de Școala Gimnazială Râșca, promotorul evenimentului fiind profesorul Denis Petriceanu.
A fost un eveniment unic organizat în zona Fălticeni, spun organizatorii, un maraton de ciclism, organizat pe trei trasee: Traseul A, cu 3 categorii, traseu de 14 km, A.I - 12-14 ani; A.II - 15-20 ani, A.III - > 21 ani; Traseul B, cu 4 categorii, traseu de 7 km, B.I - 10 - 12 ani, B.II - 13-18 ani, B.III - 19-45 ani, B.IV - > 46 ani; Traseul C - 2 km, pentru copii mai mici de 10 ani.
Cei 219 participanți provin din mai multe zone ale Sucevei, Rădăuțiului și, bineînțeles, din comunele vecine cu Râșca. Evenimentul a avut și un scop caritabil. Organizatorii au reușit să strângă 4.700 de euro, bani care vor ajunge la trei copii cu probleme de sănătate, care au nevoie urgent de ajutor.
Am aflat de la prof. Denis Petriceanu și care a fost clasamentul, la finalul competiției A.I băieți - 1. Crăciunescu Vasile Dorin, 2. Pincu Cristian, 3. Nechifor Mihai; A.I fete - 1. Carp Dorina, 2. Solcanu Bianca, 3. Clim Adriana; A.II băieți - 1. Andrei Mircea Marian, 2. Chiriloaia Adrian, 3. Rădășanu David; A.II Fete - 1. Loghin Ioana, 2. Clipa Georgiana, 3. Handragel Daria; A.III băieți - 1. Petriceanu Darius, 2. Iftimescu Valentin, 3. Handragel David; A.III fete - 1. Creagă Alexandra, 2. Slabu Elena, 3. Pricop Narcisa; B.I băieți - 1. Bîrligea David, 2. Prisacă Sebastian, 3. Matei Marian; B.I fete - 1. Stoleriu Anastasia, 2. Ionescu Cosmina, 3. Alupoaei Alessia; B.II băieți - 1. Rusu Emilian, 2. Mitocariu Nicăi, 3. Bejenariu Gabriel; B.II fete - 1. Clipa Anastasia, 2. Bățăoanu Ștefania, 3. Moldovanu Maria; B.III băieți - 1. Murarașu Radu, 2. Ciodan Tudor, 3. Ștefan Mihai; B.III fete - 1. Costîn Zenaida, 2. Ștefan Nicoleta, 3. Balengina Valentina; B.IV băieți - 1. Vraciu Pavel, 2. Bacal Sebastian, 3. Clipa Viorel; B.IV fete - 1. Pavăl Gabriela.